CELEX: 62019TN0636
Language: et
Date: 2019-09-24 00:00:00
Title: kohtuasi T-636/19: 24. septembril 2019 esitatud hagi – Chemours Netherlands versus ECHA

25.11.2019   
            
            
               ET
            
            
               Euroopa Liidu Teataja
            
            
               C 399/80
            
         
      24. septembril 2019 esitatud hagi – Chemours Netherlands versus ECHA
      (kohtuasi T-636/19)
      (2019/C 399/98)
      Kohtumenetluse keel: inglise
      
         Pooled
      
      
         Hageja: Chemours Netherlands BV (Dordrecht, Madalmaad) (esindajad: advokaadid R. Cana, E. Mullier ja F. Mattioli)
      
         Kostja: Euroopa Kemikaaliamet (ECHA)
      
         Nõuded
      
      Hageja palub Üldkohtul:
      
                  —
               
               
                  tunnistada hagiavaldus vastuvõetavaks ja põhjendatuks;
               
            
                  —
               
               
                  tühistada vaidlustatud otsus osas, milles see nimetab 2,3,3,3-tetrafluoro-2-(heptafluoropropoksü)propioonhapet, selle sooli ja selle akrüülhalogeniite (iga nende üksikut isomeeri või nende kooslust) väga ohtlike kandidaatainete loetelus inimtervisele samaväärset ohtu põhjustavate ainetena ja/või osas, milles see nimetab 2,3,3,3-tetrafluoro-2-(heptafluoropropoksü)propioonhapet, selle sooli ja selle akrüülhalogeniite (iga nende üksikut isomeeri või nende kooslust) väga ohtlike kandidaatainete loetelus keskkonnale samaväärset ohtu põhjustavate ainetena;
               
            
                  —
               
               
                  mõista käesoleva menetluse kohtukulud välja kostjalt; ja
               
            
                  —
               
               
                  võtta muid või edasisi meetmeid, mida kohus peab vajalikuks.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimese väite kohaselt rikkus amet Euroopa Parlamendi ja nõukogu määruse (EÜ) nr 1907/2006 (1) artikli 57 punkti f ja ületas oma pädevust, mis tal selle sätte kohaselt on, ning tegi ilmse hindamisvea.
               
            
                  2.
               
               
                  Teine väide, et vaidlustatud otsuses on rikutud proportsionaalsuse põhimõtet, sest see ei ole vajalik ega sobiv.
               
            
         (1)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).